9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 303 της 1/17 Αυγ. 1995 (ΦΕΚ Α΄ 166) Συγκρότηση και κανόνες λειτουργίας της Συμβουλευτικής Επιτροπής Τηλεπικοινωνιών. Έχοντας υπόψη τις διατάξεις: 1.Του άρθρου πέμπτου, παρ. 2, εδάφ. Β΄ του Νόμ. 2246/94 (ΦΕΚ 172/Α) «Οργάνωση και Λειτουργία του Τομέα των Τηλεπικοινωνιών». 2.Την κοινή απόφαση με αριθ. 32948/329/94 (ΦΕΚ 782/Β΄) του Πρωθυπουργού και του Υπουργού Μεταφορών και Επικοινωνιών «περί αναθέσεως αρμοδιοτήτων στους Υφυπουργούς Μεταφορών και Επικοινωνιών». Σελ. 386,30(α) Τεύχος      Σελ.      3.Ότι από την εφαρμογή της απόφασης δεν δημιουργούνται δαπάνες σε βάρος του κρατικού προϋπολογισμού. 4.Την 320/95 γνωμοδότηση του Συμβουλίου της Επικρατείας, μετά από πρόταση του Υφυπουργού Μεταφορών και Επικοινωνιών, αποφασίζουμε: Συγκρότηση-Σύνθεση Άρθρ.1.-1.Η Συμβουλευτική Επιτροπή αποτελείται από 17 μέλη, τα οποία μαζί με τους αναπληρωτές τους, διορίζονται για 3 χρόνια με απόφαση του Υπουργού Μεταφορών και Επικοινωνιών, η οποία δημοσιεύεται στην Εφημερίδα της Κυβερνήσεως, ως εξής: α)Τον Γενικό Γραμματέα Επικοινωνιών του Υπουργείου Μεταφορών και Επικοινωνιών, ως Πρόεδρο. β)Τον Γεν. Δ/ντή Επικοινωνιών του Υπουργείου Μεταφορών και Επικοινωνιών, ως Αντιπρόεδρο. γ)Από έναν (1) υπάλληλο των Υπουργείων Εθνικής Οικονομίας, Οικονομικών και Βιομηχανίας, Έρευνας και Τεχνολογίας. δ)Έναν (1) εκπρόσωπο της Τοπικής Αυτοδιοίκησης, οριζόμενο από την Κεντρική Ένωση Δήμων και Κοινοτήτων Ελλάδος (Κ.Ε.Δ.Κ.Ε.). ε)Έναν (1) εκπρόσωπο της Γενικής Συνομοσπονδίας Εργατών Ελλάδος (Γ.Σ.Ε.Ε.). στ)Έναν (1) εκπρόσωπο του Τεχνικού Επιμελητηρίου Ελλάδος (Τ.Ε.Ε.). ζ)Έναν εκπρόσωπο του Οικονομικού Επιμελητηρίου Ελλάδος (Ο.Ε.Ε.). η)2 εκπροσώπους του Συνδέσμου Ελληνικών Βιομηχανιών, από τους οποίους ο πρώτος είναι εκπρόσωπος του Κλάδου κατασκευαστών τηλεπικοινωνιακού υλικού και ο δεύτερος των φορέων παροχής τηλεπικοινωνιακών υπηρεσιών. θ)Έναν (1) εκπρόσωπο του Οργανισμού Τηλεπικοινωνιών της Ελλάδος (Ο.Τ.Ε.) Α.Ε. ι)Έναν (1) εκπρόσωπο της Πανελλήνιας Συνομοσπονδίας Ενώσεων Γεωργικών συνεταιρισμών (ΠΑ.Σ.Ε.ΓΕ.Σ.). ια)3 εκπροσώπους της Κεντρικής Ένωσης Επιμελητηρίων. ιβ)Έναν (1) εκπρόσωπο του Συνδέσμου Χρηστών Τηλεπικοινωνιών Ελλάδος. 2.Ο ορισμός των υπαλλήλων του στοιχ. γ΄ της προηγουμένης παραγράφου και των αναπληρωτών τους πραγματοποιείται με πρόταση των οικείων Υπουργών, ύστερα από αίτημα του Υπουργού Μεταφορών και Επικοινωνιών. Οι υπάλληλοι αυτοί θα πρέπει να είναι ανώτατα στελέχη των αντιστοίχων Υπουργείων. 22.ΔΑ.α.8-9 Οργάνωση και Λειτουργία των Τηλεπικοινωνιών - Ε.Ε.Τ.Τ. 3.Ο ορισμός των εκπροσώπων των στοιχ. δ΄ έως ιβ΄ της παρ. 1 του παρόντος άρθρου και των αναπληρωτών τους πραγματοποιείται από τους αντιστοίχους φορείς ύστερα από ερώτημα του Υπουργού Μεταφορών και Επικοινωνιών με το οποίο ορίζεται και προθεσμία 20 ημερών για τον ορισμό τους. 4.Η γραμματειακή υποστήριξη της Επιτροπής εξασφαλίζεται από την Γενική Γραμματεία Επικοινωνιών. 5.Τα μέλη της Συμβουλευτική Επιτροπής παύονται από τον Υπουργό Μεταφορών και Επικοινωνιών αυτεπαγγέλτως μετά από εισήγηση της Επιτροπής σε περιπτώσεις: -Αδικαιολόγητης απουσίας τους από 2 διαδοχικές συνεδριάσεις της Επιτροπής. -έκδοσης εις βάρος τους τελεσίδικης δικαστικής απόφασης για αδίκημα που συνεπάγεται είτε κώλυμα διορισμού ή έκπτωση δημοσίου υπαλλήλου, σύμφωνα με τις διατάξεις του Υπαλληλικού Κώδικα, -παράβασης της κείμενης νομοθεσίας στον τομέα των Τηλεπικοινωνιών. Στις περιπτώσεις αυτές, καθώς και σε περίπτωση θανάτου ή παραίτησης οποιουδήποτε μέλους, η θέση καταλαμβάνεται από τον αναπληρωτή του για το υπόλοιπο της θητείας. Με απόφαση του Υπουργού Μεταφορών και Επικοινωνιών ορίζεται αναπληρωματικό μέλος σύμφωνα με την διαδικασία της παρ. 3 του παρόντος άρθρου. Λειτουργία Άρθρ.2.-1.Η Συμβουλευτική Επιτροπή συνέρχεται, με πρόσκληση του Προέδρου αυτής, σε τακτική σύνοδο ανά εξάμηνο και σε έκτακτη όταν ζητηθεί από έξι (6) τουλάχιστον μέλη ή από τον Υπουργό Μεταφορών και Επικοινωνιών. 2.Η Συμβουλευτική Επιτροπή βρίσκεται σε απαρτία εάν είναι παρών ο Πρόεδρος ή ο Αναπληρωτής του και 13 μέλη της. Οι αποφάσεις της λαμβάνονται κατά πλειοψηφία. 3.Η ημερήσια διάταξη της τακτικής συνόδου της Συμβουλευτικής Επιτροπής καθορίζεται από τον Πρόεδρό της ή τον αναπληρωτή του, της δε έκτακτης συνόδου από εκείνους που ζήτησαν τη σύγκλησή της. Κωλύματα και ασυμβίβαστα μελών Συμβουλευτικής Επιτροπής Άρθρ.3.-1.Τα μέλη της Συμβουλευτικής Επιτροπής πρέπει να είναι Έλληνες πολίτες και να έχουν συμπληρώσει το εικοστό πρώτο έτος της ηλικίας τους. 2.Η ιδιότητα μέλους της Συμβουλευτικής Επιτροπής είναι ασυμβίβαστη με την συνδικαλιστική ιδιότητα σε επιχείρηση ή Οργανισμό, που αναπτύσσει δραστηριότητα στον τομέα των Τηλεπικοινωνιών. Άρθρ.4.-Η ισχύς του παρόντος π.δ/τος αρχίζει από τη δημοσίευσή του στην Εφημερίδα της Κυβερνήσεως. 